لیلی بعلبکی

لیلی بعلبکی (پیدائش: 1936ء ) لبنان کی ممتاز ناول نگار اور صحافی ہیں جن کا ناول انا احیاء (میں زندہ ہوں) بہت مشہور و معروف ہے۔

 حالات زندگی 
لیلی بعلبکی کی ولادت 1936ء کو بیروت، لبنان کے ایک تجارت پیشہ شیعہ گھرانے میں ہوئی۔ ابھی کم سن ہی تھیں کہ عام رسم و رواج کے مطابق والدین نے کسی نادیدہ مہربان کے ساتھ شادی طے کردی، لیکن رسم و رواج کے عین خلاف لیلی نے صریح طور پر انتخاب کو رد کر دیا۔ لیلی نے بیروت کی جیسٹ یونیورسٹی میں تعلیم پائی، گو عارضی طور پرانہیں سلسلۂ تعلیم منقطع کرنا پڑا اور اس دوران لبنانی پارلیمنٹ میں سیکریٹری کی حیثیت سے ملازمت اختیار کرنی پڑی۔ لیلیٰ بعلبکی نے یورپ میں ایک سالہ وظیفہ ملنے کی وجہ سے پارلیمنٹ کی نوکری چھوڑ دی، جس کے تجربات بعد میں ان کی تحریروں میں آزادیٔ اظہار کی صورت میں جا بجا ملتے ہیں۔ 1960ء میں چند ماہ کے لیے لیلی کا پیرس میں قیام رہا، آخرالامر انھوں نے اپنی پسند سے لبنان کے ایک مسیحی شخص کے ساتھ شادی کرلی۔عربی کہانیاں، انتخاب و ترتیب اجمل کمال، آج، کراچی، 2002ء، ص268

 ادبی خدمات 
لیلی نے ادبی زندگی کا آغاز مقامی اخبار اور رسالے بطور صحافی سے شروع کیا۔ لیلی کی تصانیف میں دو ناول ہیں جن میں پہلا "انا احیاء" (میں زندہ ہوں) کافی مشہور ہوا۔ یہ انھوں نے کم عمری میں لکھا تھا لیکن اشاعت کے مراحل سے 1958ء میں گذرا۔ اس کا فرانسیسی ترجمہ 1960ء میں پیرس سے شائع ہو چکا ہے۔ ایک افسانوی انتخاب بھی ہے جس کا عنوان سفینہ الحنان الی القمر ہے۔ یہ 1962ء میں شائع ہوا۔ لیلی بعلبکی کی تحریر بالعموم اس ٹکراؤ اور الجھن کو پیش کرتی ہے جس کا کسی ایسے معاشرے میں رونما ہونا ناگزیر ہے جو روایت شکنی سے ہوتا ہوا جدید زندگی میں اپنی کایا پلٹ کے دردزہ میں مبتلا ہو۔ چنانچہ لیلی بعلبکی کی تحریریں آزادی نسواں، مغربیت، فرد کی آزادی اور روایت پرست معاشرے کے خلاف احتجاج جیسے معاصر مسائل پر ارتکاز کرتی ہیں۔عربی کہانیاں، انتخاب و ترتیب اجمل کمال، آج، کراچی، 2002ء، ص268-269

 تصانیف 
 ناول 
 1958ء - انا احیاء (میں زندہ ہوں)
 1960ء - الالھا الممسوخۃ

 افسانہ 
 1963ء - سفینہ الحنان الی القمر

 حوالہ جات 

زمرہ:1936ء کی پیدائشیں
زمرہ:بقید حیات شخصیات
زمرہ:بیروت کی شخصیات
زمرہ:بیسویں صدی کی مصنفات
زمرہ:بیسویں صدی کے افسانہ نگار
زمرہ:بیسویں صدی کے لبنانی مصنفین
زمرہ:بیسویں صدی کے مصنفین
زمرہ:بیسویں صدی کے ناول نگار
زمرہ:خواتین ناول نگار
زمرہ:عرب صحافی
زمرہ:عرب مصنفین
زمرہ:لبنانی افسانچہ نگار
زمرہ:لبنانی حامی حقوق نسواں
زمرہ:لبنانی شخصیات
زمرہ:لبنانی صحافی
زمرہ:لبنانی خواتین صحافی
زمرہ:بیسویں صدی کی لبنانی مصنفات
زمرہ:سینٹ جوزف یونیورسٹی کے فضلا
زمرہ:لبنانی شیعہ